OBEC HATALOV

Zriaďovateľ Základnej školy v Hatalove

**vyhlasuje**  **dňom 16. 04. 2025** v zmysle ustanovení § 3 a § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a  § 5 zákona č. 552/2003 Z. z. o výkone práce vo verejnom záujme v znení neskorších predpisov

**VÝBEROVÉ KONANIE**

**na obsadenie funkcie riaditeľa/riaditeľky**

**Základnej školy Hatalov 183**

**..................................................................................................**

**Predpoklady na činnosť vedúceho pedagogického zamestnanca a iné kritériá a požiadavky** podľa § 9 až § 11 ods. 1 písm. a) a § 39 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky MŠVVaŠ SR č. 173/2023 Z. z. o kvalifikačných predpokladov pedagogických a odborných zamestnancov:

* kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca - vyžadovaný stupeň vzdelania (ukončené najmenej vysokoškolské vzdelanie druhého stupňa v odbore vzdelávania alebo študijného odboru a v programe pre príslušný druh a typ školy),
* podmienka zaradenia do kariérového stupňa samostatný pedagogický zamestnanec,
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* bezúhonnosť,
* zdravotná spôsobilosť,
* ovládanie štátneho jazyka,
* riadiace, organizačné a komunikačné schopnosti, znalosť práce s PC,
* osobnostné a morálne predpoklady.

**Zoznam požadovaných dokladov, ktoré účastník predkladá do výberového konania**:

* písomná prihláška do výberového konania,
* štruktúrovaný profesijný životopis, osobný dotazník, motivačný list,
* overené kópie dokladov o dosiahnutom stupni vzdelania,
* doklad potvrdzujúci splnenie podmienky zaradenia do kariérového stupňa samostatný pedagogický zamestnanec
* kópie dokladov o absolvovanom vzdelávaní profesijného rozvoja,
* písomne spracovaný návrh koncepcie rozvoja pre príslušnú základnú školu,
* čestné vyhlásenie o bezúhonnosti v súlade s § 15 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov. Údaje sa budú overovať len u úspešného kandidáta,\*
* lekárske potvrdenie o telesnej a duševnej spôsobilosti vo vzťahu k výkonu funkcie a pracovnej činnosti v zmysle § 16 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
* písomný súhlas uchádzača so spracúvaním a použitím osobných údajov pre účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov,\*\*
* čestné vyhlásenie o neodvolaní z funkcie riaditeľa školy v súlade s § 3 ods. 7, písm. a), c) a e) a ods. 8 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* čestné vyhlásenie o pravdivosti všetkých údajov uvádzaných v prílohách prihlášky.

**Platové podmienky:**

V zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov v nadväznosti na zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov.

**Predpokladaný dátum nástupu:**

**Termín podania prihlášky –** **žiadosti o zaradenie do výberového konania do: 12.05. 2025 do 13:00 hod.** (rozhodujúca je pečiatka podateľne)

Prihlášku do výberového konania spolu s požadovanými dokladmi je potrebné doručiť osobne do podateľne obce alebo zaslať na adresu zriaďovateľa školy: **Obec Hatalov, Obecný úrad Hatalov 185, 072 16 Hatalov.**

Na obálke uveďte meno a adresu odosielateľa a označenie:

**„Výberové konanie ZŠ – neotvárať!“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky doručené po termíne, nebudú do výberového konania zaradené. **Uchádzačom, ktorí splnia podmienky, bude termín a miesto výberového konania oznámený písomne najmenej 7 dní pred jeho konaním.**

V Hatalove dňa 15. 04. 2025

Vladimír Kováč v. r.

**....................…..............................**

starosta obce

\* Úspešný kandidát predloží na účel preukázania bezúhonnosti podľa § 3 ods. 4 zákona č. 552/2003 Z. z. o výkone práce vo verejnom záujme v znení neskorších predpisov údaje potrebné na vyžiadanie odpisu registra trestov podľa § 13 zákona 330/2007 Z. z. o registri trestov a o zmene a doplnení niektorých zákonov v znení neskorších predpisov.

\*\* Osobné údaje uchádzačov budú spracované za účelom vykonávania výberového konania na funkciu riaditeľa školy. Rozsah spracovania je na základe § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov. Zaslaním prihlášky do výberového konania dáva uchádzač súhlas so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady EÚ 216/679.